མནའ་སྐྱེལ་བའི་གོམས་སྲོལ་གྱི་འབྱུང་ཁུངས་དེ་གདོད་མའི་བོན་ཆོས་དང་འབྲེལ་བ་ཆེན་པོ་ཡོད།གང་ལགས་ཟེར་ན་སྔར་ནས་མནའ་སྐྱེལ་དམ་བཅས་བྱེད་སྐབས་སྲོག་ཆགས་བསད་ནས་དམར་མཆོད་ཕུལ་བ་དང་།ཁྲག་ཁ་ལ་བྱུག་པ་བཅས་ནི་མནའ་སྐྱེལ་དམ་བཅས་པའི་ཆ་རྐྱེན་ཞིག་ཏུ་བརྩི་བ་དང་གཅིགསྐབས་དེའི་བོད་མིའི་སྤྱི་ཚོགས་ནང་ཁྲིམས་ལུགས་ཆ་ཚང་བ་ཞིག་མེད་སྟབས་ནམ་རྒྱུན་འཚོ་བའི་ནང་ལྷག་པའི་གནད་དོན་རྣམས་ལ་བདེན་རྫུན་དབྱེ་འབྱེད་དང་།དྲང་བདེན་གྱི་ཐག་གཅོད་བྱེད་ཐབས་གཞན་མེད་སྟབས།མནའ་སྐྱེལ་དམ་བཅས་ཀྱི་བྱ་ཐབས་དེ་བེད་སྤྱད་ནས་མི་དང་མིའི་བར་དང་ཁྱིམ་ཚང་དང་ཁྱིམ་ཚང་བར།ཐ་ན་སྡེ་བ་དང་སྡེ་བ་ཕན་ཚུན་བར་ལ་འགལ་ཟླ་དང་།གནད་དོན་ལྷག་པ་རྣམས་བདེན་རྫུན་དབྱེ་འབྱེད་དང་།དྲང་བདེན་གྱི་ཐག་གཅོད་བྱེད་ཀྱི་ཡོད་པ་དང་གཉིས་བཅས་སོ།།